pangkat saha kaluhuran. Utawi brêngga rowaning tiyang sêpuhipun. Manawi tiyang sêpuhipun lare èstri langkung luhur, upami brêngga rowa, sampun tamtu sêsrawunganipun lare èstri dhatêng semahipun kêdah lajêng mêngku, kosokwangsulipun, manawi tiyang sêpuhipun lare jalêr ingkang langkung luhur utawi brêngga rowa ugi makatên. Sampun têmtu nun inggih saya anggènipun mêngku, saking pamêngkunipun têrkadhang lajêng sawênang-wênang, têmahan kadadosanipun lajêng kêrêp sulaya, sisip têmbiripun lajêng botên dados. Jalaran anggènipun sêsemahan wau botên mawi dhêdhasar katrêsnan (Liefde) nanging namung saking pamêngkuning tiyang sêpuhipun.